Δήμος Τοπείρου

Ο Δήμος Τοπείρου είναι δήμος της Περιφέρειας Ανατολικής Μακεδονίας και Θράκης και καταλαμβάνει έκταση 312.493 στρεμμάτων. Η έδρα του είναι το Εύλαλο.

Ο δήμος συστάθηκε με το 1997 με βάση το Σχέδιο «Καποδίστριας» από τη συνένωση οκτώ πρώην κοινοτήτων, ενώ έμεινε ανέπαφος με το Πρόγραμμα «Καλλικράτης». Ο μόνιμος πληθυσμός του ανέρχεται σε 9.473 κατοίκους, σύμφωνα με την απογραφή του 2021 από την ΕΛ.ΣΤΑΤ.. Το 60% των κατοίκων είναι Χριστιανοί Ορθόδοξοι και το 40% είναι Μουσουλμάνοι.

Ιστορία
Η ονομασία Τόπειρος προέρχεται από αρχαία πόλη που υπήρχε στην περιοχή. Η πόλη ιδρύθηκε τον α΄ αιώνα μ.Χ. και βρισκόταν πάνω στην Εγνατία οδό. Άκμασε κατά τον β΄ αιώνα μ.Χ. και έδωσε ιστορικό παρόν μέχρι το 812 μ.Χ. οπότε και καταστράφηκε από τον Βούλγαρο Τσάρο Κρούμο. Τα ερείπια της αρχαίας Τοπείρου εντοπίζονται μεταξύ των σημερινών οικισμών Τοξότες και Παράδεισος.

 Δημοτικές Ενότητες και οικισμοί 
Στο δήμο περιλαμβάνονται οι εξής δημοτικές και τοπικές κοινότητες:

 Δημοτική Κοινότητα Ευλάλου
 το Εύλαλο
 το Δέκαρχο
 το Ηλιοκέντημα
 η Κρεμαστή
 ο Κύρνος
 το Μικροχώρι
 το Ορφανό
 το Παλαιό Όλβιο
 Δημοτική Κοινότητα Τοξοτών
 οι Τοξότες 
 ο Άγιος Αθανάσιος   
 η Θαλασσιά 
 η Κοσμητή  
 το Μεγάλο Τύμπανο   
 το Μικρό Τύμπανο   
 η Ποίμνη 
 η Σεμέλη 
 Τοπική Κοινότητα Αβάτου -- το Άβατο 
 Τοπική Κοινότητα Γαλάνης -- η Γαλάνη
 Τοπική Κοινότητα Εξοχής
 η Εξοχή
 το Βανιάνο   
 η Γκιζέλα 
 η Δάφνη  
 ο Κοσσός  
 η Κυψέλη 
 η Μέλισσα   
 η Νέα Αμισός  
 Τοπική Κοινότητα Ερασμίου   
 το Νέο Εράσμιο
 το Δασοχώρι 
 το Παλαιό Εράσμιο 
 ο Ραδιοσταθμός  
 Τοπική Κοινότητα Μαγγάνων -- τα Μάγγανα 
 Τοπική Κοινότητα Ολβίου -- το Όλβιο 

 Δήμαρχοι 
ΘητείαΔήμαρχοςΣημειώσεις1999-2014 Στέλιος ΧατζηευαγγέλουΓεννήθηκε το 1962. Εξελέγη πρόεδρος της Κοινότητας Νέου Ολβίου ν. Ξάνθης το 1986 και επανεξελέγη το 1990 και το 1994. Το 1998, η κοινότητα Νέου Ολβίου συνενώθηκε στο νεοσύστατο δήμο Τοπείρου. Ο Χατζηευαγγέλου εξελέγη δήμαρχος Τοπείρου για πρώτη φορά το 1998 με ποσοστό 55,40% επικρατώντας στον δεύτερο γύρο του Χρήστου Φεταχίδη. Επανεξελέγη το 2002 με ποσοστό 50,10% έναντι 49,90% της Μαρίας Καραλευθέρη και το 2006 από τον πρώτο γύρο, αποσπώντας ποσοστό 53,06% έναντι 46,94 για το Γιώργο Παυλακάκη.Βιογραφικό Στ. Χατζηευαγγέλου , eklogika.gr. Το 2010 επανεξελέγη με ποσοστό 53,85%, υποστηριζόμενος από το ΠΑΣΟΚ έναντι 46,15% για το Θωμά Μίχογλου.2014- σήμεραΘωμάς ΜίχογλουΕξελέγη από τον πρώτο γύρο το 2014 με ποσοστό 59,72% έναντι 40,28% για τη Μαρία Καραλευθέρη. Επανεξελέγη στον δεύτερο γύρο με την παράταξη "Δημοτική Αλλαγή" το 2019 με ποσοστό 57,71% έναντι 42,29 για τον Άγγελο Κηλικιώτη της παράταξης "Νέα Πνοή". Ο Θωμάς Μίχογλου επανεξελέγη το 2023, από τον 1ο γύρο, με ποσοστό 100%. Συγκεντρωτικά αποτελέσματα δημοτικών εκλογών , τελ. ενημέρωση 17 Οκτωβρίου 2023.

 Εικόνες 

 Παραπομπές 

 Πηγές 
 Στοιχεία για το δήμο Τοπείρου από το Υπουργείο Εσωτερικών 
 Πληροφορίες για το Δήμο από την επίσημη ιστοσελίδα του δήμου

 Εξωτερικοί σύνδεσμοι 




Τοπειρου
Κατηγορία:Δήμοι της περιφερειακής ενότητας Ξάνθης